CELEX: 62008CN0356
Language: et
Date: 2008-07-30 00:00:00
Title: Kohtuasi C-356/08: 30. juulil 2008 . aastal esitatud hagi — Euroopa Ühenduste Komisjon versus Austria Vabariik

27.9.2008   
            
            
               ET
            
            
               Euroopa Liidu Teataja
            
            
               C 247/10
            
         30. juulil 2008. aastal esitatud hagi — Euroopa Ühenduste Komisjon versus Austria Vabariik
   (Kohtuasi C-356/08)
   (2008/C 247/17)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: E. Traversa ja A. Böhlke)
   
      Kostja: Austria Vabariik
   Hageja nõuded
   
               —
            
            
               Tuvastada, et Austria Vabariik on rikkunud EÜ artiklitest 43, 49 ja 56 tulenevat kohustust sellega, et iga arst, kes soovib kasutada Ülem-Austrias asutamisvabadust, peab avama arvelduskonto Oberösterreichische Landesbank`is, millelt kantakse üle haigekassale mõeldud arstiabi eest makstud tasud;
            
         
               —
            
            
               mõista kohtukulud välja Austria Vabariigilt.
            
         Väited ja peamised argumendid
   Nõue omada kohustuslikku pangaarvet, millelt kantakse üle kõik haigekassale mõeldud arstiabi eest makstud tasud, ei ole proportsionaalne vajadusega tagada Ülem-Austrias asutatud arstide poolt arstide kutseliidule makstavate tasude nõuetekohane arvestus ja tasude laekumine. Vaidlustatud õigusnormid kujutavad endast asutamislepinguga tagatud kolme põhivabaduse õigustamatut piirangut, nimelt nii teises liikmesriigis asutatud arstide asutamisvabaduse kui ka pankade teenuste osutamise vabaduse ning kapitali vaba liikumise vabaduse piirangut.